open-index/open-wikipedia-markdown huggingface dataset:
โอเวอร์ เดอะ เรนโบว์

**โอเวอร์ เดอะ เรนโบว์** (Over the Rainbow) เป็นอัลบั้มที่ 10 ของไม คุรากิ ออกจำหน่ายวันที่  11 มกราคม พ.ศ. 2555 อัลบั้มนี้มีรหัสซีดีคือ VNCM-9016,VNCM-9017,VNCF-9004
## ข้อมูลเพลง
อัลบั้มนี้เป็นอัลบั้มที่ 10 ของไม คุรากิ ออกจำหน่ายวันที่ 11 มกราคม พ.ศ. 2554 อัลบั้มนี้มีรหัสซีดีคือ VNCM-9016,VNCM-9017,VNCF-9004 โอเวอร์ เดอะ เรนโบว์ เป็นชื่อเพลงใน bonus track ใน อัลบั้ม One Life

## รายชื่อเพลง
ทุกเพลงแต่งเนื้อร้องโดย ไม คุรากิ

## การนำไปใช้
* โฆษณา โคเซะ (#11)
* ละครของช่อง Tokai () (#6)
* เพลงปิดที่ 40 ของยอดนักสืบจิ๋วโคนัน (#5)
* โฆษณา โรงแรม เนมุเระโนะซาโต้ (#10)
* ละคร () (#1)
* ภาพยนตร์ () (#7)
* เพลงประกอบ การ์ตูน Wish me mell (#4)
## ชาร์ด

## แหล่งข้อมูลอื่น
* http://www.generasia.com/wiki/Over_the_Rainbow_(Kuraki_Mai) 

หมวดหมู่:อัลบั้มเพลงในปี พ.ศ. 2555
หมวดหมู่:อัลบั้มเพลงของมาอิ คูรากิ
ข้อเขียนพนาโคติก

**ข้อเขียนพนาโคติก** (อักษรละติน: Pnakotic Manuscripts) เป็นตำราเวทสมมุติที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ ซึ่งได้รับการกล่าวถึงครั้งแรกในเรื่องสั้น "*โพลาริส*" ในปี พ.ศ. 2461 และได้รับการกล่าวถึงอีกในผลงานต่อๆมาอย่าง *ณ หุบเขาแห่งความวิปลาส* (พ.ศ. 2479) *[[เดอะดรีมเควสต์ออฟอันโนนคาดัธ]]* (พ.ศ. 2469) *เทพอื่น* (พ.ศ. 2478) ทั้งยังได้รับการอ้างถึงโดยนักประพันธ์คนอื่นๆที่เขียนเรื่องในงานชุดนี้ด้วยเช่นกัน ทั้งนี้ ข้อเขียนพนาโคติก นั้นเป็นตำราเวทสมมุติเล่มแรกที่เลิฟคราฟท์นำมาใช้ในเรื่อง

## ประวัติสมมุติ
ข้อเขียนพนาโคติกนั้นได้รับการประพันธ์ก่อนหน้าที่จะมีมนุษย์ โดยเดิมทีเป็นม้วนคัมภีร์ซึ่งเชื่อว่าห้าบทแรกนั้นแต่งโดยมหาเผ่าพันธุ์แห่งยิธเนื่องจากมีเนื้อหาซึ่งเป็นประวัติศาสตร์ของยิธเธียนอยู่ด้วย แต่เนื่องจากเนื้อหาส่วนนี้ใกล้เคียงกับ *เศษภาชนะแห่งเอลท์ดาวน์* จึงมีความเป็นไปได้ว่าเอลเดอร์ธิงจะเป็นผู้แต่งเนื้อหาส่วนนี้ด้วยเช่นกัน ชื่อของข้อเขียนนั้นมาจากที่เดิมทีได้รับการเก็บไว้ในเมืองหอสมุด *พนาโคตัส* ของยิธเธียน

มนุษย์แห่งโลมาร์นั้นได้ศึกษาข้อเขียนพนาโคติกอย่างจริงจัง จนกระทั่งได้เผยแพร่ไปยังดินแดนไฮเปอร์บอเรียและแปลเป็นภาษาท้องถิ่น และมนุษย์แห่งวูรมิก็ได้เขียนเพิ่มเติมเนื้อหาในข้อเขียนพนาโคติกเข้าไปอีก ในช่วงคริสตร์ศตวรรษที่ 15นั้น ได้มีการแปลข้อเขียนพนาโคติกเป็นภาษาอังกฤษ แต่ก็ไม่เคยมีการรวบรวมเป็นเล่มสมบูรณ์เลย แม้ว่ามหาวิทยาลัยขนาดใหญ่ในอเมริกาและยุโรป รวมทั้งห้องสมุดมหาวิทยาลัยมิสคาทอนิค เมืองอาร์คัม รัฐแมสซาชูเซตส์ (ทั้งมหาวิทยาลัยมิสคาทอนิคและเมืองอาร์คัมเป็นสถานที่สมมุติในงานประพันธ์ของเลิฟคราฟท์) จะมีสำเนาของฉบับแปลเหล่านี้อยู่แต่ก็ไม่ใช่ฉบับสมบูรณ์ทั้งสิ้น ส่วนม้วนคัมภีร์ซึ่งเป็นฉบับดั้งเดิมนั้นแม้จะเคยมีการสืบทอดมาในลัทธิลี้ลับโดยแปลเป็นภาษากรีกชื่อ *พนาโคติกา* แต่ก็สาบสูญไปจากโลกนี้แล้ว มีเพียงที่วิหารของนักบวชบาร์ไซ เมืองอุลธาร์ ในโลกแห่งความฝันเท่านั้นซึ่งมีม้วนคัมภีร์เดิมเก็บไว้

ข้อเขียนพนาโคติกนั้นครอบคลุมเนื้อหาไว้อย่างกว้างขวาง รวมถึงคำบรรยายลักษณะ ความสัมพันธ์และพิธีกรรมที่เกี่ยวข้องกับเหล่าเทพทั้งเกรทโอลด์วันและเอาเตอร์ก็อด

## หมายเหตุ

## อ้างอิง

* 

* Harms, Daniel. "Lomar" in *The Encyclopedia Cthulhiana* (2nd ed.), pp.&nbsp;185-6. Chaosium, Inc., 1998. ISBN 1-56882-119-0.
: —"Pnakotic Manuscripts", pp. 242-3. Ibid.

* 

* 

หมวดหมู่:หนังสือ
หมวดหมู่:ตำนานคธูลู
ภรณี มหานนท์

ท่านผู้หญิง**ภรณี มหานนท์** (สกุลเดิม กีรติบุตร; พ.ศ. 2488) เป็นอดีตนางสนองพระโอษฐ์ และอดีตรองราชเลขานุการในพระองค์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ 

ภรณีเป็นบุตรีของพล.ต.ท.ประจวบ และ ท่านผู้หญิงกระจ่างศรี กีรติบุตร เกิดเมื่อวันที่ 5 กุมภาพันธ์ พ.ศ. 2488 เป็นบุตรสาวคนโต ในจำนวนพี่น้อง 4 คน เป็นหลานของนายประเทือง กีรติบุตร และต่อมาสมรสกับพล.ต.อ.ณรงค์ มหานนท์ อดีตอธิบดีกรมตำรวจ

จบการศึกษาจาก โรงเรียนมาแตร์เดอีจนจบมัธยมปีที่ 8 เมื่อ 2504 คณะรัฐศาสตร์ จุฬาฯ รุ่นที่ 14 (เรียน 3 เดือนก็สอบชิงทุน) ปริญญาตรีทางสังคมวิทยา ที่คอลเลจ ออฟนิวโรเชล นิวยอร์ก และ ปริญญาโทและเอก ทางรัฐประศาสนศาสตร์จากมหาวิทยาลัยนิวยอร์ก 
 
ท่านผู้หญิง ภรณี มหานนท์ เริ่มเข้าทำงานเป็นเจ้าหน้าที่กรมวิเทศสหการ, 2512 กรรมการบริหารสมาคมนักเรียนเก่ามาแตร์เดอีวิทยาลัย, 2513 อาจารย์ คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 2518 ผู้เชี่ยวชาญทางรัฐประศาสนศาสตร์ อีสเวสเซนเตอร์ ฮาวาย, 2518 รองเลขาธิการสภาสังคมสงเคราะห์, 2523 รองคณบดี คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 2525 คณบดี คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 1 ตุลาคม 2526 นายกสมาคมแม่บ้านตำรวจ คนที่ 1 (ปี 2526-2530), เลขาธิการสหพันธ์สตรีนักธุรกิจ และวิชาชีพ กรรมการสมาคมไทย-อเมริกัน, 2531 ที่ปรึกษาสมาคมนักเรียนเก่ามาแตร์เดอีวิทยาลัย และ นายกสมาคมนักเรียนเก่ามาแตร์เดอีวิทยาลัย

ต่อมาท่านผู้หญิง ภรณี มหานนท์ ได้เข้ารับราชการที่สำนักราชเลขาธิการ ตั้งแต่เดือนตุลาคม 2528 เป็นวิทยากรพิเศษ กองราชเลขานุการ, 1 ตุลาคม 2529 รองราชเลขานุการในพระองค์สมเด็จพระบรมราชินีนาถ ฝ่ายศิลปาชีพ (เทียบเท่าผู้ช่วยราชเลขาธิการ) และเมื่อวันที่ 29 มิถุนายน พ.ศ. 2545 เป็นรองราชเลขานุการในพระองค์สมเด็จพระบรมราชินีนาถ (เทียบเท่ารองราชเลขาธิการ) ในปัจจุบัน

ภรณีได้รับรางวัลสุภาพสตรีผู้มีบุคคลิกดีเด่นสาขาข้าราชการของสมาคมส่งเสริมบุคคลิกสตรี เมื่อ พ.ศ. 2530

## เครื่องราชอิสริยาภรณ์
ท่านผู้หญิงภรณี มหานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2527 – 80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นกางเขนมหาเกียรติคุณ
*  :
** พ.ศ. 2530 – 80px เครื่องราชอิสริยาภรณ์กิตติคุณฝ่ายพลเรือน ชั้นที่ 2
*  :
** พ.ศ. 2544 – 80px เครื่องราชอิสริยาภรณ์แดนเนอโบร ชั้นที่ 2
*  :
** พ.ศ. 2545 – 80px เครื่องราชอิสริยาภรณ์เสรี ปาดูกา มาห์โกตา บรูไน ชั้นที่ 2
*  :
** พ.ศ. 2546 – 80px เครื่องราชอิสริยาภรณ์ดาวขั้วโลก ชั้นที่ 2
*  :
** พ.ศ. 2547 – 80x80px เครื่องราชอิสริยาภรณ์ออเรนจ์-นัสเซา ชั้นที่ 2

## อ้างอิง

หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:คู่สมรสของนักการเมืองไทย
หมวดหมู่:ผู้ได้รับเหรียญรัตนาภรณ์ ว.ป.ร.5 (ร.10)
พงา ธรรมศักดิ์

ท่านผู้หญิง**พงา ธรรมศักดิ์** (สกุลเดิม เพ็ญชาติ; 26 พฤษภาคม พ.ศ. 2455 — 16 กรกฎาคม พ.ศ. 2544) เป็นบุตรคนโตจากทั้งหมดสี่คนของพระยาอรรถกฤตนิรุตติ์ (ชม เพ็ญชาติ) กับคุณหญิงแม้น อรรถกฤตนิรุตติ์ (สกุลเดิม เกียวสาม) เกิดที่จังหวัดพังงา ในช่วงที่พระยาอรรถกฤตนิรุตติ์ดำรงตำแหน่งเป็นผู้พิพากษาหัวหน้าศาลเมืองพังงา ต่อมาพระบาทสมเด็จพระมงกุฎเกล้าเจ้าอยู่หัว โปรดเกล้าพระราชทานนามสกุล เพ็ญชาติ (สะกดด้วยอักษรโรมันว่า Benyajâti) แก่บิดาและปู่ของเธอ เมื่อ พ.ศ. 2458 พงาสำเร็จการศึกษาระดับมัธยมศึกษาจากโรงเรียนเซนต์ฟรังซีสซาเวียร์คอนแวนต์

พงาสมรสกับศาสตราจารย์ สัญญา ธรรมศักดิ์ อดีตประธานองคมนตรี นายกรัฐมนตรี 2 สมัย และ อดีตประธานศาลฎีกา มีบุตร 2 คน คือ ชาติศักดิ์ ธรรมศักดิ์ และ นายแพทย์ จักรธรรม ธรรมศักดิ์ 

ท่านผู้หญิงพงา ธรรมศักดิ์ ถึงแก่อนิจกรรม เมื่อวันที่ 16 กรกฎาคม พ.ศ. 2544 สิริอายุได้ 89 ปี มีรัฐพิธีพระราชทานเพลิงศพพร้อมกับศาสตราจารย์ สัญญา ธรรมศักดิ์เมื่อวันที่ 21 กันยายน พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:สกุลธรรมศักดิ์
หมวดหมู่:ท่านผู้หญิง
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:บุคคลจากอำเภอเมืองพังงา
สุภรภ์เพ็ญ หลวงเทพนิมิต

ท่านผู้หญิง **สุภรณ์เพ็ญ หลวงเทพนิมิต** หรือชื่อเดิม **สุภรณ์เพ็ญ หลวงเทพ** (สกุลเดิม **ณ พัทลุง**) อดีตรองราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ สำนักราชเลขาธิการ และผู้รับผิดชอบโรงฝึกศิลปาชีพฯ สวนจิตรลดา

ด้านชีวิตครอบครัว ท่านผู้หญิงสุภรณ์เพ็ญสมรสกับ พล.ต.ศิรช์ณรงค์ หลวงเทพนิมิต ผู้บัญชาการมณฑลทหารบกที่ 14

## เครื่องราชอิสริยาภรณ์
ท่านผู้หญิงสุภรณ์เพ็ญ หลวงเทพนิมิต ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
*  :
** พ.ศ. 2527 – 80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 4

## อ้างอิง

หมวดหมู่:ท่านผู้หญิง
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:สกุล ณ พัทลุง
วิจิตรา ธนะรัชต์

ท่านผู้หญิง**วิจิตรา ธนะรัชต์** (30 เมษายน พ.ศ. 2464 – 18 ธันวาคม พ.ศ. 2545) เป็นทั้งภรรยาและญาติของจอมพล สฤษดิ์ ธนะรัชต์ นายกรัฐมนตรีไทยคนที่ 11

## ประวัติ
วิจิตราเป็นธิดาของนาวาโท พระศรการวิจิตร (ช้อย ชลทรัพย์) กับคุณหญิงประเทียบ ชลทรัพย์ (สกุลเดิม พุ่มพวงเพ็ชร) บิดาได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ด้วยการผูกนามบิดาคือ "ทรัพย์" และนามปู่คือ "จุ้ย" และบิดายังดำรงตำแหน่งเป็นสมาชิกสภาผู้แทนราษฎรจังหวัดนครพนมคนแรก ส่วนมารดาเคยเป็นหม่อมในพระเจ้าบรมวงศ์เธอ กรมหลวงสรรพสาตรศุภกิจ และเป็นลูกพี่ลูกน้องกับสฤษดิ์ ธนะรัชต์ วิจิตรามีน้องสาวร่วมมารดาคือจงกลนี จันทรสาขา (ต่อมาเป็นภรรยาของสงวน จันทรสาขา น้องชายต่างบิดาของจอมพล สฤษดิ์ ธนะรัชต์)

ครอบครัวของบิดามารดาแยกทางกันตั้งแต่เธอยังเด็ก วิจิตราเคยศึกษาในระดับมัธยมศึกษาที่โรงเรียนสตรีวิทยา แต่ไม่จบการศึกษา จากนั้นเข้าเรียนตัดเย็บและทำอาหารที่โรงเรียนหัตถากรยุพดีเป็นเวลาสองปี และออกมาเป็นช่างตัดเย็บเสื้อผ้า

วิจิตราสมรสกับจอมพล สฤษดิ์ ธนะรัชต์ เมื่อวันที่ 1 ตุลาคม พ.ศ. 2491 โดยมีจอมพล แปลก พิบูลสงครามเป็นเจ้าภาพ ทั้งสองเป็นญาติกันทางฝ่ายมารดา และสฤษดิ์มีศักดิ์เป็นน้าของเธอ ทั้งสองไม่มีบุตร-ธิดาด้วยกัน แต่รับบุตรบุญธรรมสองคน คือ สิทธิรัตน์ ธนะรัชต์ กับศุภจิตรา ธนะรัชต์
 
ท่านผู้หญิงวิจิตรา ธนะรัชต์ ถึงแก่อนิจกรรมเมื่อวันที่ 18 ธันวาคม พ.ศ. 2545 สิริอายุได้ 81 ปี

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:สกุลธนะรัชต์
หมวดหมู่:ท่านผู้หญิง
หมวดหมู่:คู่สมรสของนายกรัฐมนตรีไทย
หมวดหมู่:ชาวไทยเชื้อสายลาว
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:บุคคลจากโรงเรียนสตรีวิทยา
หมวดหมู่:สฤษดิ์ ธนะรัชต์
หมวดหมู่:บุคคลในประวัติศาสตร์กรุงรัตนโกสินทร์
จงกล กิตติขจร

ท่านผู้หญิง**จงกล กิตติขจร** (สกุลเดิม ถนัดรบ; 14 มกราคม พ.ศ. 2457 – 13 กรกฎาคม พ.ศ. 2555) เป็นภริยาของจอมพล ถนอม กิตติขจร นายกรัฐมนตรีคนที่ 10 ของไทย อดีตประธานมูลนิธิราชประชาสมาสัยในพระบรมราชูปถัมภ์

## ประวัติ
ท่านผู้หญิง จงกล กิตติขจร เกิดเมื่อวันที่ 14 มกราคม พ.ศ. 2457 ตรงกับรัชสมัยพระบาทสมเด็จพระมงกุฎเกล้าเจ้าอยู่หัว เป็นบุตรีคนที่ 5 ของ พันเอก หลวงจบกระบวนยุทธ (แช่ม ถนัดรบ) และคุณหญิงเครือวัลย์ จบกระบวนยุทธ มีพี่น้อง 9 คน

ต่อมาได้สมรสกับจอมพลถนอม  กิตติขจร ในปี พ.ศ. 2473 ในขณะที่มียศเป็นร้อยโท (ร.ท.) มีบุตรธิดาทั้งสิ้น 6 คน ได้แก่
* นางนงนาถ เพ็ญชาติ (พ.ศ. 2474-ปัจจุบัน) 
* พันเอก ณรงค์ กิตติขจร (พ.ศ. 2476-พ.ศ.2567) สมรสกับคุณสุภาพร (จารุเสถียร) กิตติขจร 
* คุณหญิงนงนุช จิรพงศ์ 
* พลอากาศเอก ยุทธพงศ์ กิตติขจร 
* คุณหญิงทรงสุดา ยอดมณี (พ.ศ. 2487-ปัจจุบัน) สมรสกับ ร้อยโท ดร.สุวิทย์ ยอดมณี
* คุณหญิงทรงสมร คชเสนี (พ.ศ. 2489-ปัจจุบัน) สมรสกับ พลเรือเอก สุภา คชเสนี

นอกจากนี้ยังรับหลานอีก 2 คน ซึ่งเป็นบุตรของน้องสาวของท่านผู้หญิงจงกลมาเลี้ยงดูดุจลูกแท้ ๆ ของท่านเอง คือ
* พลตำรวจตรี นเรศ คุณวัฒน์ 
* นรา คุณวัฒน์ 

ท่านผู้หญิงจงกลได้ประกอบกิจกรรมทางสังคมต่าง ๆ ที่เป็นที่รู้จักกันดี ได้แก่ การจัดจำหน่ายดอกป๊อปปี้เพื่อค่าทุนให้แก่ทหารผ่านศึกและครอบครัว เป็นประจำในวันที่ 3 กุมภาพันธ์ ของทุกปี หรือวันทหารผ่านศึก

## การศึกษา
*โรงเรียนพร้อมวิทยามูล
*โรงเรียนขัตติยานีผดุง 
*โรงเรียนทัตสิงหเสนี
*โรงเรียนสตรีวิทยา
*โรงเรียนอัสสัมชัญคอนแวนต์
*โรงเรียนเซนต์ฟรังซีสซาเวียร์คอนแวนต์

## มรณกรรม
ท่านผู้หญิงจงกล กิตติขจร ถึงแก่อนิจกรรมในวันที่ 13 กรกฎาคม พ.ศ. 2555 เวลา 17.30 น. ที่โรงพยาบาลบำรุงราษฎร์ ด้วยโรคหัวใจล้มเหลว สิริอายุได้ 98 ปี

พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงจงกล กิตติขจร ม.ป.ช., ม.ว.ม., ท.จ.ว., ภ.ป.ร. 2 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันอาทิตย์ที่ 9 กุมภาพันธ์ พ.ศ. 2557 เวลา 17.09 น.

## เครื่องราชอิสริยาภรณ์

## อ้างอิง

หมวดหมู่:ท่านผู้หญิง
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ ภ.ป.ร.2
หมวดหมู่:เสียชีวิตจากภาวะหัวใจล้มเหลว
หมวดหมู่:สกุลกิตติขจร
หมวดหมู่:สกุล ณ พัทลุง
หมวดหมู่:บุคคลจากโรงเรียนอัสสัมชัญคอนแวนต์
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
ไสว จารุเสถียร

ท่านผู้หญิง**ไสว จารุเสถียร** (สกุลเดิม ปานประสิทธิ์; 16 ธันวาคม พ.ศ. 2461 – 29 มิถุนายน พ.ศ. 2551) เป็นบุตรีของ ร.ต.วอน กับฮวย ปานประสิทธิ์ ต่อมาสมรสกับจอมพล ประภาส จารุเสถียรอดีตรองนายกรัฐมนตรี มีบุตร–ธิดา 6 คน ได้แก่

* ร.ท.ตวงสิทธิ์ จารุเสถียร
* ร.อ.หญิง สุมิตรา จารุเสถียร
* สุภาพร กิตติขจร (สมรสกับ พ.อ.ณรงค์ กิตติขจร)
* พล.ท.ประยุทธ จารุเสถียร
* คุณหญิง อรพรรณ ศศิประภา (สมรสกับ พล.อ.ยุทธศักดิ์ ศศิประภา) 
* คุณหญิง ศุภนภา อัตตะนันทน์ (สมรสกับ พล.อ.สมทัต อัตตะนันทน์)

## เครื่องราชอิสริยาภรณ์

## อ้างอิง

หมวดหมู่:ท่านผู้หญิง
หมวดหมู่:คู่สมรสของนักการเมืองไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:สกุลจารุเสถียร
แว็นตส์ปิลส์

**แว็นตส์ปิลส์** (, ; , ; ) เป็นเมืองทางตะวันตกเฉียงเหนือของประเทศลัตเวีย เป็นเมืองใหญ่เป็นอันดับที่ 6 ของประเทศ จากข้อมูลในช่วงต้นของ ค.ศ. 2020 มีประชากร 33,906 คน แว็นตส์ปิลส์ตั้งอยู่บริเวณปากแม่น้ำแว็นตา บนฝั่งทะเลบอลติก ชื่อของเมืองมีความหมายว่า "ปราสาทแม่น้ำแว็นตา" แว็นตส์ปิลส์ยังคงถือครองสถิติเมืองที่ร้อนที่สุดของประเทศที่อุณหภูมิ  ในวันที่ 4 สิงหาคม ค.ศ. 2014

แว็นตส์ปิลส์ตั้งเป็นเมืองเมื่อคริสต์ศตวรรษที่ 14 เป็นเมืองท่าที่สำคัญของประเทศรัสเซียก่อนสงครามโลกครั้งที่หนึ่ง เยอรมนีเข้ายึดครองในช่วงสงครามโลกครั้งที่สอง

## เมืองพี่น้อง
แว็นตส์ปิลส์เป็นเมืองพี่น้องกับเมืองดังนี้:
* ลอรีย็อง ประเทศฝรั่งเศส
* หนิงปัว ประเทศจีน
* Novopolotsk ประเทศเบลารุส
* Polotsk ประเทศเบลารุส
* ชตราลซุนท์ ประเทศเยอรมนี
* Västervik ประเทศสวีเดน

## อ้างอิง

## แหล่งข้อมูลอื่น

* City's Official Website 

หมวดหมู่:เมืองในประเทศลัตเวีย
ลวิว

**ลวิว** (, ; , ; , ; , ) เป็นนครทางตะวันตกของประเทศยูเครน เป็นหนึ่งในเมืองศูนย์กลางวัฒนธรรมที่สำคัญของยูเครนในปัจจุบัน และเป็นเมืองประวัติศาสตร์ เป็นศูนย์กลางวัฒนธรรมโปแลนด์และยิวที่สำคัญ เนื่องจากนครนี้มีประชากรจำนวนหนึ่งเป็นชาวโปแลนด์และยิวที่อพยพมาหลังสงครามโลกครั้งที่สองและการล้างชาติโดยนาซี (ค.ศ. 1944–1946) ย่านประวัติศาสตร์ของลวิวได้รับการขึ้นทะเบียนเป็นแหล่งมรดกโลกจากยูเนสโก

เมื่อวันที่ 12 มิถุนายน ค.ศ. 2009 นิตยสารยูเครน *[[Focus (Ukrainian magazine)|Focus]]* ให้ลวิวเป็นเมืองที่ดีที่สุดของยูเครนในแง่การอยู่อาศัย ลวิวยังเป็น 1 ใน 8 เมืองในการแข่งขันฟุตบอลยูโร 2012 รอบแบ่งกลุ่มอีกด้วย

## ภูมิศาสตร์
### ภูมิอากาศ



## อ้างอิง

หมวดหมู่:นครในแคว้นลวิว
หมวดหมู่:แหล่งมรดกโลกในประเทศยูเครน
หมวดหมู่:แหล่งมรดกโลกทางวัฒนธรรม
คาร์กิว

**คาร์กิว** (, ), **ฮาร์คอฟ** (, ), **คาร์คิฟ** () หรือ **คาร์คีฟ** เป็นนครที่มีประชากรมากที่สุดเป็นอันดับที่สองของประเทศยูเครน ตั้งอยู่ทางตะวันออกเฉียงเหนือของประเทศ เคยเป็นเมืองใหญ่ที่สุดในภูมิภาคสลอบอฌันช์ชือนา () คาร์กิวเป็นศูนย์กลางการปกครองของแคว้นคาร์กิวและเขตคาร์กิว มีจำนวนประชากรประมาณการอยู่ที่ 1,433,886 คน ใน ค.ศ. 2021

คาร์กิวก่อตั้งขึ้นใน ค.ศ. 1654 ในฐานะป้อมปราการคาร์กิว และต่อมาได้เติบโตเป็นศูนย์กลางทางอุตสาหกรรม การค้า และวัฒนธรรมของยูเครนในสมัยจักรวรรดิรัสเซีย ในช่วงต้นคริสต์ศตวรรษที่ 20 ประชากรส่วนใหญ่ของนครเป็นชาวรัสเซีย แต่ภายหลังนโยบายการทำให้กลายเป็นยูเครนโดยรัฐบาลโซเวียต ประชากรส่วนใหญ่เป็นชาวยูเครน แต่ยังคงมีชาวรัสเซียอยู่เป็นส่วนสำคัญ คาร์กิวเป็นเมืองหลวงแห่งแรกของสาธารณรัฐสังคมนิยมโซเวียตยูเครน ตั้งแต่เดือนธันวาคม  ค.ศ. 1919 ถึงเดือนมกราคม ค.ศ. 1934 เมื่อมีการย้ายเมืองหลวงไปเคียฟ 

ในปัจจุบัน คาร์กิวเป็นศูนย์กลางสำคัญหนึ่งของยูเครนในด้านวัฒนธรรม วิทยาศาสตร์ การศึกษา การคมนาคม และอุตสาหกรรม มีทั้งสถานที่สำคัญ เช่น อาสนวิหารแม่พระรับสาร, อาสนวิหารแม่พระหลับใหล, หมู่อาคารแดร์ฌปรอมในจัตุรัสเสรีภาพ, มหาวิทยาลัยแห่งชาติคาร์กิว เป็นต้น

## เชิงอรรถ

## อ้างอิง

## แหล่งข้อมูลอื่น

*Citynet UA  – Official website of Kharkiv City Information Centre 
*Misto Kharkiv  – Official website of Kharkiv City Council 
*Study in Kharkiv  – Official website of Kharkiv national Universities  

หมวดหมู่:นครในประเทศยูเครน
หมวดหมู่:แคว้นคาร์กิว
หมวดหมู่:เมืองหลวงเก่าของยูเครน
โอวากูดานิ

thumb|เหมืองแร่กำมะถันในบริเวณหุบเขา
thumb|ไข่ดำ (คูโรทามาโงะ)

**โอวากูดานิ** () เป็นหุบเขาภูเขาไฟในบริเวณเมืองฮาโกเนะ จังหวัดคานางาวะ ประเทศญี่ปุ่น ถือกำเนิดเมื่อประมาณ 3 พันปีที่แล้วจากการระเบิดของภูเขาไฟฮาโกเนะ ประกอบไปด้วยแร่กำมะถันและน้ำพุร้อนเป็นจำนวนมาก

หุบเขาโอวากูดานิเป็นสถานที่นิยมสำหรับนักท่องเที่ยวในการชมทัศนียภาพภูเขาไฟฟูจิ และการต้มไข่ดำ () ซึ่งต้มในน้ำพุร้อนที่ประกอบไปด้วยแร่กำมะถันเป็นจำนวนมาก ว่ากันว่าหากผู้ใดได้ทานไข่ดำที่นี่จะมีอายุยืน

## อ้างอิง

หมวดหมู่:ภูมิศาสตร์จังหวัดคานางาวะ
โหมะน์ฮี่นก้า

**โหมะน์ฮี่นก้า** หรือ **หม่อฮิงคา** (, ) เป็นขนมจีนแบบพม่า กินกับน้ำยาปลาซึ่งเป็นอาหารประจำชาติของพม่า สามารถหารับประทานได้ทั่วประเทศ นิยมรับประทานเป็นอาหารเช้าในเมืองใหญ่มีขายเป็นอาหารริมถนน  นิยมกินเป็นอาหารเช้า ในปัจจุบันมีขายในรูปกึ่งสำเร็จรูป

## ประวัติ
มีการสันนิษฐานว่าโหมะน์ฮี่นก้าน่าจะเกิดขึ้นในช่วงปยูของพม่าซึ่งได้รับอิทธิพลจากจีนและอินเดีย โหมะน์ฮี่นก้าเริ่มเป็นที่มีอิทธิพลในอาหารไทย ภายหลังสงครามโลกครั้งที่ 2 แป้งราคาถูกจากสหรัฐอเมริกาได้เข้ามาสู่ตลาดไทย และขณะเดียวกับที่สหรัฐไทยเดิมล่มสลายลง กองทัพพายัพของไทยได้กลับมาจากการรบที่ประเทศพม่า ทหารไทยได้คุ้นเคยกับอาหารพม่ามาก่อนทำให้ได้มีการคิดดัดแปลงรวมกับขนมจีนน้ำเงี้ยวให้มีรสชาติคล้ายโหมะน์ฮี่นก้าเข้าไปด้วย

## การปรุง
โหมะน์ฮี่นก้าในแต่ละพื้นที่ของพม่ามีความแตกต่างกัน เช่นในยะไข่จะใส่กะปิมาก น้ำน้อย แต่สูตรมาตรฐานมาจากพม่าภาคใต้ซึ่งเป็นบริเวณที่หาปลาสดได้ง่าย เครื่องปรุงหลักได้แก่แป้งถั่วหัวช้างหรือข้าวคั่วบด กระเทียม หัวหอม ตะไคร้ หยวกกล้วย ขิง กะปิ น้ำปลา และปลาดุก ต้มรวมกันให้เดือด กินกับขนมจีน ปรุงรสเพิ่มด้วยน้ำปลา มะนาวหั่น หอมเจียว ผักชี พริก และของทอดกรอบ เช่น ถั่วหัวช้าง (), ถั่วเขียว () หรือปาท่องโก๋หั่น () หรืออาจเป็นไข่ต้ม

## อ้างอิง

## แหล่งข้อมูลอื่น

* 
* 
*  inc. video

หมวดหมู่:อาหารพม่า
หมวดหมู่:ขนมจีน
หมวดหมู่:อาหารประจำชาติ
หมวดหมู่:อาหารจากเส้นของพม่า
อีไลจาห์ เบิร์ก

**อีไลจาห์ ซามูอีล เบิร์ก** (Elijah Samuel Burke) เกิด 24 พฤษภาคม ค.ศ. 1981 เป็นอดีตนักมวยปล้ำอาชีพชาวอเมริกันของสมาคมWWE และTNA

## แชมป์และรางวัล
***Baltimore Championship Wrestling**
**BCW Heavyweight Championship (1 time)
***Combat Revolution Wrestling**
**CRW Tag Team Championship (1 time) – with Jeremy Prophet
***[[Ohio Valley Wrestling]]**
**OVW Heavyweight Championship (1 time)
**OVW Television Championship (1 time)
**OVW Southern Tag Team Championship (2 times) – with Private Anthony (1) and Big Jon (1) 
**Sixteenth OVW Triple Crown Champion
***[[Pro Wrestling Illustrated]]**
**PWI Most Improved Wrestler of the Year (2010)
**PWI ranked him #**36** of the top 500 singles wrestlers in the PWI 500 in 2010
***[[Impact Wrestling|Total Nonstop Action Wrestling]]**
**8 Card Stud Tournament (2010)

## อ้างอิง

ื่
## แหล่งข้อมูลอื่น

*TheElijahExpress.com (Official Website)
*D'Angelo Dinero's TNA Profile

หมวดหมู่:นักมวยปล้ำอาชีพชายชาวอเมริกันเชื้อสายแอฟริกัน
หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากบรุกลิน
หมวดหมู่:นักมวยปล้ำอาชีพจากรัฐฟลอริดา
รายพระนามเจ้าผู้ครองลีชเทินชไตน์

นี่คือ **รายพระนาม[[เจ้าผู้ครองลีชเทินชไตน์]]** ตั้งแต่ปี 1608 มีเจ้าผู้ครองทั้งหมด 15 พระองค์ เจ้าผู้ครองพระองค์ปัจจุบันคือ เจ้าชายฮันส์-อาดัมที่ 2 ตั้งแต่วันที่ 13 พฤศจิกายน ค.ศ. 1989

## รายพระนาม

## ดูเพิ่ม
*รายพระนามพระชายาเจ้าผู้ครองลีชเทินชไตน์

## แหล่งข้อมูลอื่น
*The Princely House of Liechtenstein  (official site)

## อ้างอิง


ล
ล
*
เดรียน ฟรานซิสโก

**เดรียน ฟรานซิสโก** นักมวยสากลชาวฟิลิปปินส์ เกิดเมื่อ 10 พฤศจิกายน พ.ศ. 2525 ที่ซาบลายาน 
## ประวัติ
ฟรานซิสโกเริ่มชกมวยสากลอาชีพเมื่อ พ.ศ. 2548 เคยชกชนะนักมวยไทยหลายคนรวมทั้งวันมีโชค สิงห์วังชาอดีตแชมป์ OPBF ได้ครองแชมป์ WBO เอเชีย แปซิฟิค รุ่นฟลายเวทเมื่อพ.ศ. 2549 และได้ครองแชมป์เงารุ่นซูเปอร์ฟลายเวท WBA เมื่อ พ.ศ. 2552 ต่อมาได้ขึ้นชกตัดเชือกเพื่อหาผู้ชนะไปชิงแชมป์โลกเมื่อ 17 เมษายน 2553 ชนะน็อคริคาร์โด นูเนซ ยก 5 จึงได้ขึ้นชิงแชมป์โลก เฉพาะกาลรุ่นซูเปอร์ฟลายเวท WBA ที่ว่าง เมื่อ 30 พฤศจิกายน 2553 ชนะน็อค ดวงเพชร แสงมรกต ที่ หนองคาย ก่อนจะมาเสียแชมป์ให้เทพฤทธิ์ สิงห์วังชา

## เกียรติประวัติ
* แชมป์ WBO เอเชีย แปซิฟิค รุ่นฟลายเวท
** ชิง 30 ธันวาคม 2549 ชนะน็อค พิชิตชัย ทวินส์ยิม ที่ฟิลิปปินส์
** ป้องกันแชมป์ครั้งที่ 1, 4 สิงหาคม 2550 ชนะน็อค วันมีโชค สิงห์วังชา ยก 1
** สละแชมป์
* แชมป์เงารุ่นซูเปอร์ฟลายเวท WBA
** ชิง 3 ตุลาคม 2552 ชนะน็อค โรเบอร์โต วาสเกวซ ยก 10
** สละแชมป์
* แชมป์โลกเฉพาะกาลรุ่นซูเปอร์ฟลายเวท WBA
** ชิง 30 พฤศจิกายน 2553 ชนะน็อค ดวงเพชร แสงมรกต ยก 10 ที่ หนองคาย
** เสียแชมป์ 1 พฤษภาคม 2554 แพ้คะแนน เทพฤทธิ์ สิงห์วังชา

## อ้างอิง
* ฅนเหล็ก. เดรียน ฟรานซิสโก ไอ้หมัดหินตากาล็อก แชมป์โลกเฉพาะกาลซูเปอร์ฟลายเวท. นิตยสารมวยโลก ปีที่ 20 ฉบับที่ 1375  12 – 18 มกราคม 2554 หน้า 8 - 9

## แหล่งข้อมูลอื่น
*สถิติการชก boxrec.com  
*Official Website of Drian Francisco 
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:แชมป์โลก WBA
หมวดหมู่:บุคคลจากจังหวัดโอกซีเดนตัลมินโดโร
โลเรนโซ ปาร์รา

**โลเรนโซ ฮุสตินิอาโน ปาร์รา การ์ซิอา** () เป็นนักมวยสากลชาวเวเนซุเอลา เกิดเมื่อวันที่ 19 สิงหาคม พ.ศ. 2521 สถิติการชก 53 ครั้ง ชนะ 32 เสมอ 2 แพ้ 18

## ประวัติ
ปาร์ราเริ่มชกมวยสากลอาชีพเมื่อ พ.ศ. 2542 ได้ครองแชมป์โลกรุ่นฟลายเวท สมาคมมวยโลก เมื่อ พ.ศ. 2546 โดยเป็นฝ่ายชนะคะแนนเอริก โมเรล ป้องกันตำแหน่งได้ 5 ครั้ง ก่อนจะเสียแชมป์ให้กับทาเกฟูมิ ซากาตะ เมื่อ พ.ศ. 2550 โดยปาร์ราถูกปลดก่อนขึ้นชกเพราะทำน้ำหนักไม่ได้ และเมื่อขึ้นชก ปาร์ราจึงแพ้ทีเคโอ​ซากาตะไปในยกที่ 3 
หลังจากเสียแชมป์ ปาร์ราเลื่อนขึ้นไปชกรุ่นซูเปอร์แบนตั้มเวท และได้ขึ้นชิงแชมป์ของสมาคมมวยโลกกับเซเลสติโน กาบาเยโร ปรากฏว่าเป็นฝ่ายแพ้อาร์ทีดีในยกที่ 11 เมื่อ พ.ศ. 2551

## เกียรติประวัติ
* แชมป์ WBA Fedebol รุ่นไลท์ฟลายเวท
** ชิง 2 กันยายน 2543 ชนะคะแนน เอดการ์ เบลัสเกซ 
** สละแชมป์
* แชมป์ WBA-Fedelatin รุ่นฟลายเวท
** ชิง 28 กรกฎาคม 2544 ชนะคะแนน ยิโด ฮูลิโอ 
** ป้องกันแชมป์ครั้งที่ 1, 21 ธันวาคม 2543 ชนะทีเคโอ​ โฆเซ เด เฆซุส โลเปซ ยก 11
** ป้องกันแชมป์ครั้งที่ 2, 9 กรกฎาคม 2543 ชนะทีเคโอ​ เอดิซอน ตอร์เรส ยก 12 
** สละแชมป์
* แชมป์โลก WBA รุ่นฟลายเวท
** ชิง 6 ธันวาคม 2546 ชนะคะแนน เอริก โมเรล ที่ ปวยร์โตรีโก
** ป้องกันแชมป์ครั้งที่ 1, 4 มิถุนายน 2547 ชนะคะแนน ทาเกฟูมิ ซากาตะ ที่ ญี่ปุ่น
** ป้องกันแชมป์ครั้งที่ 2, 9 กันยายน 2547 ชนะคะแนน ชเว โย-ซัม
** ป้องกันแชมป์ครั้งที่ 3, 3 มกราคม 2548 ชนะคะแนน มาซากิ แทรช นากานูมะ ที่ ญี่ปุ่น
** ป้องกันแชมป์ครั้งที่ 4, 19 กันยายน 2548 ชนะคะแนน ทาเกฟูมิ ซากาตะ ที่ ญี่ปุ่น
** ป้องกันแชมป์ครั้งที่ 5, 5 ธีนวาคม 2548 ชนะคะแนน อิบรอฮีม อัสลูม
** เสียแชมป์ 19 มีนาคม 2550 แพ้ทีเคโอ ​ทาเกฟูมิ ซากาตะ ยก 3 ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นซูเปอร์แบนตั้มเวท เมื่อ 7 มิถุนายน 2551 แพ้อาร์ทีดี​ เซเลสติโน กาบาเยโร ยก 11 ที่ เวเนซุเอลา
** ชกคัดเลือกผู้ท้าชิงแชมป์โลก WBO รุ่นจูเนียร์เฟเธอร์เวท เมื่อ 18 กันยายน​ 2010 เสมอ ฆอร์เฆ อาร์เซ ที่ เม็กซิโก​
** ชิงแชมป์โลก WBA (ซูเปอร์​แชมป์​) ​รุ่นแบนตั้มเวท เมื่อ 17 มิถุนายน 2554 แพ้อาร์ทีดี อันเซลโม โมเรโน ยก 8 ที่ ปานามา

## อ้างอิง
* ฅนเหล็ก. โลเรนโซ่ ปาร์รา สิงห์เฒ่าเวเนซุเอลา กลับมาชิงซูเปอร์แบนตัมเวต. นิตยสารมวยโลก ปีที่ 28 ฉบับที่ 1375  12 – 18 มกราคม 2554 หน้า 48 - 49
*สถิติการชก boxrec.com 
หมวดหมู่:นักมวยสากลชาวเวเนซุเอลา
หมวดหมู่:แชมป์โลก WBA
จังหวัดตาแก้ว

**ตาแก้ว** หรือ **ตาแกว** () เป็นจังหวัดที่ตั้งอยู่ทางตะวันออกเฉียงใต้ของประเทศกัมพูชา เมืองหลักคือเมืองโฎนแกว (เดิมชื่อตาแก้ว) ซึ่งมีประชากร 39,186 คน จังหวัดนี้ติดต่อกับจังหวัดกำปอตทางตะวันตก จังหวัดกำปงสปือและจังหวัดกันดาลทางเหนือ และทางใต้ติดต่อกับประเทศเวียดนาม แบ่งออกเป็น 10 อำเภอ, 100 ตำบล และ 1,117 หมู่บ้าน บุคคลที่มีชื่อเสียงที่เป็นชาวจังหวัดตาแก้วคือ ตา มอก ผู้นำเขมรแดง และเกม โซคา หัวหน้าพรรคสิทธิมนุษยชน

## การแบ่งเขตการปกครอง

## อ้างอิง
left|thumb|250px|พายเรือในคลองที่จังหวัดตาแก้ว

ตาแก้ว
ภาษาอาหรับเมโสโปเตเมียเหนือ

**ภาษาอาหรับเมโสโปเตเมียเหนือ** (North Mesopotamian Arabic หรือ Maslawi หมายถึง 'แห่งโมซุล') เป็นภาษาอาหรับที่พูดทางเหนือของเทือกเขาฮัมรินในอิรัก ทางตะวันตกเฉียงเหนือของอิหร่าน ภาคตะวันออกเฉียงใต้ของตุรกี และทางภาคเหนือของซีเรีย (หรือทางเมดิเตอร์เรเนียตะวันออก และทางตะวันออกเฉียงใต้ของอนาโตเลีย) เช่นเดียวกับภาษาอาหรับอิรักและภาษาอาหรับซีเรีย ภาษานี้ได้รับอิทธิพลจากภาษาอราเมอิกมาก นอกจากนั้น ยังมีลักษณะร่วมกับภาษาอาหรับไซปรัสมากเช่นกัน 

## อ้างอิง

## แหล่งข้อมูลอื่น
* George Grigore: The Spoken Arabic of Mardin
* George Grigore and Gabriel Bițună: Common Features of North Mesopotamian Arabic Dialects Spoken in Turkey

เมโสโปเตเมียเหนือ
อาหรับเมโสโปเตเมียเหนือ
อาหรับเมโสโปเตเมียเหนือ
อาหรับเมโสโปเตเมียเหนือ
อาหรับเมโสโปเตเมียเหนือ
ไทยลีกดิวิชัน 1 ฤดูกาล 2554

**[[ไทยลีกดิวิชัน 1]] ฤดูกาล 2554** เป็นการแข่งขันฟุตบอล ดิวิชั่น 1 เป็นครั้งที่ 14 นับตั้งแต่เริ่ม  ฤดูกาล 2540 โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้น ไทยพรีเมียร์ลีก และ 4 ทีมตกชั้นลงไป ลีกภูมิภาค ดิวิชัน 2

## การเพิ่มจำนวนสโมสรที่เข้าแข่งขัน
โดยหลังจากการที่ สมาคมฟุตบอลแห่งประเทศไทย ในพระบรมราชูปถัมภ์ และ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ทั้งในระดับ ไทยพรีเมียร์ลีก และ ดิวิชั่น 1 เป็น 18 ทีม และให้จัดการแข่งขันเพลย์ออฟเลื่อนชั้น ไปแล้วนั้น ซึ่งก็ได้จำนวนสโมสรครบ 18 ทีม แต่ว่าการที่ นครปฐม เอฟซี ถูกสั่งห้ามลงแข่งขันทุกรายการของ สมาคมฟุตบอลแห่งประเทศไทย เป็นเวลา 2 ปี จาก เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553 ทำให้ลีกมีเพียง 17 สโมสร ทำให้ฝ่ายจัดการแข่งขันตัดสินใจให้มีการเพลย์ออฟ เพื่อหาสโมสรเล่นแทน สโมสรนครปฐม
โดยผลการแข่งขันเป็น สระบุรี เอฟซี ที่สามารถเอาชนะ ระยอง เอฟซี 1 ประตูต่อ 0 ทำให้ สโมสรฯ เป็นทีมลำดับสุดท้าย และได้เลื่อนชั้นมาเล่นใน ดิวิชั่น 1 ฤดูกาล 2554

## การเปลื่ยนแปลงสโมสรที่เล่นในลีก

**เลื่อนชั้นสู่ [[ไทยพรีเมียร์ลีก]]**
* ศรีราชา เอฟซี
* ขอนแก่น เอฟซี
* เชียงราย ยูไนเต็ด

**ตกชั้นสู่ [[ลีกภูมิภาค ดิวิชัน 2]]**
* ปราจีนบุรี เอฟซี
* นราธิวาส เอฟซี

**ตกชั้นจาก [[ไทยพรีเมียร์ลีก]]**
* แบงค็อก ยูไนเต็ด

**เลื่อนชั้นจาก [[ลีกภูมิภาค ดิวิชัน 2]]**
* บุรีรัมย์ เอฟซี
* ภูเก็ต เอฟซี
* เชียงใหม่ เอฟซี
* ชัยนาท เอฟซี
* เจดับบลิว รังสิต
* บางกอก เอฟซี
* สระบุรี เอฟซี

** อยู่ในระหว่างโทษห้ามแข่งขัน **
* นครปฐม เอฟซี - 2 ปี

## ทีม
### สนามเหย้าและสถานที่ตั้ง

หมายเหตุ : นครปฐม เอฟซี ติดโทษแบน 2 ปี

### เปลี่ยนชื่อ
*สโมสรสุวรรณภูมิ ศุลกากร เปลี่ยนชื่อเป็น สมุทรปราการ คัสตอม ยูไนเต็ด
*สโมสรราชประชา นนทบุรี เปลี่ยนชื่อเป็น ราชประชา
*สโมสรจุฬา ยูไนเต็ด เปลี่ยนชื่อเป็น บีบีซียู (บิ๊ก แบ๊ง จุฬา ยูไนเต็ด) 
*สโมสรมหาวิทยาลัยรังสิต เจดับบลิว เปลี่ยนชื่อเป็น เจดับบลิว รังสิต
*สโมสรปตท. เปลี่ยนชื่อเป็น ปตท.ระยอง

### เปลื่ยนสนามเหย้า

*สโมสรจันทบุรี เอฟซี ได้ขอย้ายจาก สนามกีฬากลางจังหวัดจันทบุรี เป็น สนามมหาวิทยาลัยราชภัฏรำไพพรรณี
*สโมสรบีบีซียู ได้ขอย้ายสนามจาก สนามกีฬาจุฬาลงกรณ์มหาวิทยาลัย หลังจากไม่สามารถใช้สนามร่วมกันกับ จามจุรี ยูไนเต็ด จึงได้ขอใช้ สนามกีฬากองทัพบก ร่วมกันกับ อาร์มี่ ยูไนเต็ด
*สโมสรไทยฮอนด้า ได้ขอย้ายสนามจาก สนามกีฬา สถาบันเทคโนโลยีพระจอมเกล้าเจ้าคุณทหารลาดกระบัง เป็น สนามกีฬาเฉลิมพระเกียรติ 72 พรรษา

## ตารางคะแนน

## อ้างอิง

## แหล่งข้อมูลอื่น
* เว็บไชต์อย่างเป็นทางการ 

2554
หมวดหมู่:ฟุตบอลไทยในปี พ.ศ. 2554
เอย์อีรอน

**เอย์อีรอน** (, "โออิหร่าน") เป็นชื่อของเพลงหนึ่งซึ่งมีชื่อเสียงและได้รับความนิยมอย่างยิ่งของประเทศอิหร่าน บร้องประพันธ์โดย โฮซเซน โกเลโกลับ (حسین گل‌گلاب; Hossein Gole Golab) ทำนองโดยรูโฮล์ลอฮ์ ฆอเลกี (روح‌الله خالقی‎, *Ruhollâ Xâleqi*) เมื่อ ค.ศ. 1946 ผู้ขับร้องเพลงนี้เป็นคนแรกคือ โกลัม ฮุซเซน บานัน (Qolam Hossein Banan)

โกเลโกลอบ ได้แรงบันดาลใจในการประพันธ์มาจากความรักชาติ มีการอ้างคำพูดของเขาในครั้งหนึ่งว่า

เพลง "เอย์อีรอน" มักถูกเข้าใจผิดอยู่บ่อยครั้งว่าเป็นเพลงชาติอิหร่านในปัจจุบันหรือในสมัยก่อนหน้า  แท้จริงแล้วมันกลับมีฐานะเป็นเพียงเพลงชาติโดยพฤตินัยในระยะสั้น ๆ กล่าวคืออย่างไรก็ตาม เพลงนี้มีที่ยืนในวัฒนธรรมสมัยนิยมของอิหร่านในลักษณะคล้ายกับเพลง "เม็นออฟฮาร์เลซ" (Men of Harlech) ของแคว้นเวลส์ เพลงนี้ถูกใช้เป็นเพลงชาติอย่างไม่เป็นทางการในช่วงสุญญากาศในการเปลี่ยนผ่านจากเพลงชาติในสมัยของรัฐบาลพระเจ้าชาห์ โมฮัมหมัด เรซา ปาห์ลาวี ซึ่งถูกปฏิวัติในเดือนกุมภาพันธ์ ค.ศ. 1979 ไปสู่เพลงชาติใหม่ของรัฐบาลสาธารณรัฐอิสลามใน ค.ศ. 1980

## บทร้อง

### ภาษาเปอร์เซีย

### คำแปล

:๑
:
:โอ้อิหร่าน ดินแดนอันล้ำค่า
:แผ่นดินเจ้าคือบ่อเกิดแห่งศิลป์ศรี
:ห่างจากเจ้า ความคิดมาดร้ายอย่าได้มี
:ขอเจ้าจงดำรงอยู่ดี ชั่วนิรันดร์กาล
:โอ้ หากศัตรูแข็งดั่งศิลาผา ข้าจะแข็งดั่งเหล็กกล้าไม่ครั่นคร้าม
:ชีวิตข้ามอบแด่ผืนดินอันบริสุทธิ์งาม เพิ่อมาตุภูมิอิหร่าน

:ประสานเสียง

:เมื่อความรักต่อเจ้ากลายเป็นวิถีใจ
:ความคิดข้าไม่เคยห่างไกลจากเจ้า
:ชีวิตนี้มีค่าเพียงใดเล่า เมื่อมอบให้ทางของเจ้า
:ขอให้แผ่นดินอิหร่านของเรา จงยั่งยืนเทอญ

:๒

:ภูผาของเจ้าคือแก้วและอัญมณี
:ผืนดินราบนี้ มีค่ากว่าสุวรรณ
:จะให้ถอนรักเจ้าออกจากใจได้อย่างไรกัน
:จงบอกข้ามาเถิด หากไม่มีใครรักเจ้าแล้วจะอยู่อย่างไร
:ตราบใดที่โลกยังหมุน เวหาจะยังโคจรมิสลาย
:แสงแห่งพระผู้เป็นเจ้าจะยังนำทางเราเสมอไป

:ประสานเสียง

:๓

:โอ้อิหร่าน สวรรค์อันรื่นรมย์ของข้า
:ชะตาชีวิตข้า ส่องสว่างกว่าเพราะเจ้า
:แม้เปลวเพลิงไฟจะโปรยใส่กายข้าเผา
:หัวใจข้าก็จะหล่อเลี้ยงไว้เพียงความรักต่อเจ้า
:จากนที จากธรนิน จากความรักเจ้า จงหล่อหลอมเป็นตัวข้า
:หากความรักนี้จากไป ฤทัยก็สูญเปล่ายิ่งไร้ค่า

:ประสานเสียง
:

## อ้างอิง

## แหล่งข้อมูลอื่น
*''Ey Iran'',  Ruhollah Khaleghi (music), Hossein Golgolab (lyrics), Golnoosh Khaleghi (arrangement, 1991)
*Thousands of Persians sing EY IRAN in the Nowruz Concert, Oberhausen Arena, March 2014 (VIDEO)
*Original version of EY IRAN anthem with the complete lyrics in Persian
*''Ey Iran'', Ey Iran Video by Darya Dadvar 2007.
*''Ey Iran'' performed by Zoroastrian Gatha Group, MPEG audio.

หมวดหมู่:วัฒนธรรมอิหร่าน
หมวดหมู่:เพลงชาติอิหร่าน
หมวดหมู่:เพลงภาษาเปอร์เซีย
ทะเลสาบฟูจิทั้งห้า

[thumb|250px|right|ทะเลสาบฟูจิทั้งห้า<br />[ทะเลสาบคาวางูจิทะเลสาบโมโตซุทะเลสาบโชจิทะเลสาบไซทะเลสาบยามานากะ]]

**ทะเลสาบฟูจิทั้งห้า** () เป็นชื่อเรียกพื้นที่บริเวณรอบฐานของภูเขาไฟฟูจิ ในจังหวัดยามานาชิ ประเทศญี่ปุ่น มีความสูงจากระดับน้ำทะเลปานกลางประมาณ 1,000 เมตร เป็นส่วนหนึ่งของอุทยานแห่งชาติฟูจิฮาโกเนอิซุ

ชื่อทะเลสาบฟูจิทั้งห้ามาจากทะเลสาบ 5 แห่งซึ่งเกิดขึ้นหลังการระเบิดของภูเขาไฟฟูจิ ประกอบด้วย ทะเลสาบคาวางูจิ ทะเลสาบโมโตซุ ทะเลสาบไซ ทะเลสาบโชจิ และทะเลสาบยามานากะ เมืองที่สำคัญในบริเวณนี้คือเมืองฟูจิโยชิดะ จุดที่น่าสนใจในบริเวณใกล้เคียงนี้คือป่าอาโอกิงาฮาระ

ทะเลสาบฟูจิทั้งห้าได้รับขึ้นทะเบียนเป็นมรดกโลกพร้อมกันกับภูเขาไฟฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ" เมื่อวันที่ 22 มิถุนายน พ.ศ. 2556

## อ้างอิง

## แหล่งข้อมูลอื่น

* ฟูจิโงโกะทีวี
* สำนักงานบริหารทะเลสาบคาวางูจิ 
* ทะเลสาบฟูจิทั้งห้า ข้อมูลการท่องเที่ยวรวมทั้งแผนที่

หมวดหมู่:ทะเลสาบในจังหวัดยามานาชิ
หมวดหมู่:แหล่งมรดกโลกในประเทศญี่ปุ่น
พระพุทธธรรมมิศราชโลกธาตุดิลก

**พระพุทธธรรมิศราชโลกธาตุดิลก** เป็นพระประธานในพระอุโบสถวัดอรุณราชวรารามราชวรมหาวิหาร เขตบางกอกใหญ่ กรุงเทพมหานคร เป็นพระพุทธรูปปางมารวิชัย ศิลปะรัตนโกสินทร์ เล่ากันว่าหุ่นพระพักตร์ปั้นโดยพระบาทสมเด็จพระพุทธเลิศหล้านภาลัย  ส่วนพระวรกายปั้นโดยพระบาทสมเด็จพระนั่งเกล้าเจ้าอยู่หัว และที่ฐานพระพุทธ​อาสน์​ของพระพุทธธรรมิศราชโลกธาตุดิลก ยังเป็นที่ประดิษฐานพระบรมอัฐิของพระบาทสมเด็จพระพุทธเลิศหล้านภาลัยอีกด้วย 

พุทธธรรมิศราชโลกธาตุดิลก
พุทธธรรมิกราชโลกธาตุดิลก
พุทธธรรมิกราชโลกธาตุดิลก
วัดถ้ำเหวสินธุ์ชัย

**วัดถ้ำเหวสินธุ์ชัย** ตั้งอยู่ในเขตอุทยานแห่งชาติแก่งตะนะ อำเภอโขงเจียม จังหวัดอุบลราชธานี 

วัดถ้ำเหวสินธุ์ชัย สร้างขึ้นโดยหลวงปู่หล้า ปคุโณ ภายในวัดจะมีทางเดินไปยังถ้ำเล็ก ๆ หรือที่เรียกกันว่า *ถ้ำเหวสินธุ์ชัย* ภายในประดิษฐานพระพุทธไสยาสน์ รูปหล่อพระฤๅษี พระแม่ธรณี และพระพุทธรูปอีกหลายองค์ และที่บริเวณของเพิงถ้ำ มีน้ำตกจากลำธารเล็กไหลผ่านลงมาเป็นน้ำตก นอกจากนี้ ยังมีวิหารพระแก้วมรกต และพระพุทธรูปยืนองค์ใหญ่ที่สามารถมองเห็นได้แต่ไกลจากสะพานข้ามแม่น้ำมูลให้สักการะกันอีกด้วย

## อ้างอิง

ถ้ำเหวสินธุ์ชัย
หมวดหมู่:อำเภอโขงเจียม
พระแจ้ง

**พระแจ้ง** (ພຣະແຈ້ງ) หรือ **พระอรุณ** (ພຣະອະຣຸນ)  เป็นพระพุทธรูปปางมารวิชัย ศิลปะลาว เป็นพระพุทธรูปที่พระบาทสมเด็จพระจอมเกล้าเจ้าอยู่หัว เมื่อ พ.ศ. 2401  ทรงพระกรุณาโปรดเกล้า ฯ ให้อัญเชิญพระอรุณ หรือพระแจ้งมาจากเมืองเวียงจันทน์ โดยมีพระราชประสงค์จะอัญเชิญมาประดิษฐานในพระบรมมหาราชวัง แต่ภายหลังพระองค์ได้มีพระราชดำริที่จะย้ายพระอรุณมาประดิษฐาน ณ วัดอรุณราชวรารามแทนด้วยเหตุที่นามพระพุทธรูปพ้องกับชื้อวัด ดังปรากฏหลักฐานจากพระราชหัตถเลขา ในพระบาทสมเด็จพระจอมเกล้าเจ้าอยู่หัว ถึงพระบาทสมเด็จพระปิ่นเกล้าเจ้าอยู่หัว เมื่อปีมะเมีย จ.ศ. 1220 (พ.ศ. 2401) ความตอนหนึ่งว่า “...ยังมีพระที่มีชื่อเอามาแต่เมืองเวียงจันทน์อีกสองพระองค์ พระอินแปลงน่าตัก 2 ศอกเศษ พระอรุณน่าตักศอกเศษ พระอรุณนั้น ฉันคิดว่าจะเชิญลงมาไว้ในพระวิหารวัดอรุณ เพราะชื่อวัดกับชื่อพระต้องกันสมควรแต่จะให้จัดแจงที่ฐานเสียให้เสร็จก่อน แล้วจึงจะเชิญลงมาต่อน่าน้ำ...” จากพระราชดำริดังกล่าว ในเวลาต่อมา จึงโปรดเกล้าฯ ให้อัญเชิญพระอรุณประดิษฐานในพระวิหารวัดอรุณราชวรารามราชวรมหาวิหาร โดยโปรดให้ประดิษฐานอยู่บนฐานชุกชีด้านหน้าพระพุทธชัมพูนุท ซึ่งเป็นพระประธานนับแต่นั้นมาจนถึงปัจจุบัน  ในช่วงวันสงกรานต์ของทุกปี ในวันที่ 12 เมษายน จะอัญเชิญพระอรุณองค์จำลองแห่เวียน ตั้งแต่ถนนอรุณอมรินทร์ไปจนถึงถนนอิสรภาพ และในวันที่ 13 เมษายน จะอัญเชิญพระอรุณองค์จำลองออกมาให้ประชาชนสรงน้ำพระเป็นประจำทุกปี

## อ้างอิง

แจ้ง
แจ้ง
หมวดหมู่:ความสัมพันธ์ไทย–ลาว
พระพุทธนรสีห์ตรีโลกเชฏฐ์

thumb|398x398px|พระพุทธนรสีห์ตรีโลกเชฏฐ์
**พระพุทธนรสีห์ตรีโลกเชฏฐ์ มเหธิศักดิ์ ปูชนียะชยันตะโคดม บรมศาสดาอนาวรญาณ** หรือเรียกกันว่า หลวงพ่อปู่ เป็นพระประธานในพระอุโบสถ วัดชนะสงครามราชวรมหาวิหาร เป็นพระพุทธรูปปางมารวิชัยขนาดหน้าตัก 2.5 เมตร สูง 3.5 เมตร ภายในองค์พระมีฉลองพระองค์ของสมเด็จกรมพระราชวังบวรมหาสุรสิงหนาทอีกด้วย นอกจากนี้ ยังมีพระพุทธรูป 16 องค์อยู่รายล้อมพระประธาน อันหมายถึง พุทธคุณชนะศัตรู
๗. พระพุทธนรสีห์ตรีโลกเชฏฐ์ วัดชนะสงคราม เขตพระนคร จังหวัดกรุงเทพมหานคร
พระพุทธธนรสีห์ตรีโลกเชฏฐ์ มเหทธิศักดิ์ ปูชนียะชยันตะโคดม บรมศาสดาอนาวรญาณ เป็นพระพุทธรูป สมัยรัตนโกสินทร์ ปางมารวิชัย วัสดุปูนปั้นบุดีบุก ลงรักปิดทอง ขนาดหน้าตัก ๒.๕ เมตร สูง ๓.๕ เมตร

วัดชนะสงคราม เป็นวัดโบราณอีกวัดหนึ่งที่มีอยู่ก่อนสร้างกรุงรัตนโกสินทร์ เดิมชื่อวัดกลางนา ครั้นเมื่อสถาปนากรุงเทพมหานคร แล้ว
วัดนี้ได้รับการบูรณะ ปฏิสังขรณ์โดยสมเด็จกรมพระราชวังบวรมหาสุรสิงหนาทและเป็นวัดที่มีเจ้าอาวาสเป็นพระสงฆ์รามัญจึงมี นามวัด
อีกนามหนึ่งว่าวัดตองปุตามแบบอย่างวัดตองปุที่กรุงศรีอยุธยา ซึ่งเป็นวัดรามัญนิกายต่อมาภายหลังวัดตองปุได้รับพระราชทานนามว่า
วัดชนะสงครามก็เนื่องด้วยสมเด็จพระบวรราชเจ้าฯ ผู้ทรงบูรณะปฏิสังขรณ์วัด ทรงเป็นแม่ทัพคนสำคัญในรัชกาลที่ ๑ และทรงนำทัพ หน้าชนะศึกในการสงครามครั้งสำคัญหลายต่อหลายครั้ง

พระพุทธรูปประธานภายในพระอุโบสถวัดชนะสงคราม มีลักษณะพิเศษน่าสนใจอยู่หลายประการ กล่าวกันว่า ภายในพระพุทธรูปมีฉลอง พระองค์ลายยันต์ของสมเด็จพระบวรราชเจ้ามหาสุรสิงหนาท และเสื้อผ้ายันต์ของเหล่านายทัพนายกองทหารของพระองค์เมื่อคราวมีชัย
ในการสงคราม ซึ่งสมเด็จพระบวรราชเจ้ามหาสุรสิงหนาท โปรดเกล้าฯ ให้ช่างปั้นพระเอาปูนพอกไว้ด้วย ก่อนการบุดีบุกการนี้ทำให้ พระประธานองค์นี้มีขนาดใหญ่โตกว่าเดิมก่อนการปฏิสังขรณ์

นอกจากนี้ รอบๆ พระประธานยังมีพระพุทธรูปปูนปั้น ปางมารวิชัยอีก ๑๕ องค์ ซึ่งสันนิษฐานกันว่า สมเด็จพระบวรราชเจ้ามหาสุรสิง หนาทจะทรงนำแบบอย่างมาจากวัดชุมพลนิกายรามที่ บางปะอิน ซึ่งหมายถึงพระพุทธเจ้า ๑๖ พระองค์ ที่ปรากฏนามอยู่ในบทสวดมนต์ อาฎานา ฏิยปริตร พระพุทธเจ้า ๑๖ พระองค์นี้ ตามคติโบราณนับถือกันว่า ทรงพระพุทธคุณในการประสิทธิ์ประสาทชัยชนะเหนือศัตรู และมีผู้บัญญัต ิอักขระย่อแทนพระนาม ผูกเป็นยันต์พระเจ้า ๑๖ พระองค์ เพื่อเป็รการสักการบูชา ดังนั้นพระพุทธนรสีห์ตรีโลกเชฏฐ์ จึงเป็นพระพุทธรูปสำคัญอีกองค์หนึ่งในกรุงรัตนโกสินทร์ที่มีผู้มาเคารพสักการะกันมากเป็นพิเศษด้วยความเชื่อประการที่กล่าวมาซึ่ง
รับกับประวัติการสร้างและนามแห่งวัดชนะสงครามนี้
## อ้างอิง

พุทธนรสีห์ตรีโลกเชษฐ์
พุทธนรสีห์ตรีโลกเชษฐ์
พระพุทธนฤมิตร

thumb|374x374px|พระพุทธนฤมิตร
**พระพุทธนฤมิตร** เป็นพระพุทธรูปฉลองพระองค์ของพระบาทสมเด็จพระพุทธเลิศหล้านภาลัย ซึ่งพระบาทสมเด็จพระจอมเกล้าเจ้าอยู่หัวโปรดเกล้าฯ ให้หล่อขึ้นโดยจำลองจากพระพุทธเลิศหล้านภาลัย ซึ่งประดิษฐานอยู่ที่วัดพระศรีรัตนศาสดาราม ต่อมาพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้อัญเชิญมาประดิษฐานบนบุษบกยอดปรางค์หน้าพระอุโบสถ วัดอรุณราชวรารามราชวรมหาวิหาร จนถึงปัจจุบัน

พุทธนฤมิตร
พุทธนฤมิตร
พุทธนฤมิตร
ไลฟ์ไบตส์

**ไลฟ์ไบต์ส** ()เป็นอัลบั้มบันทึกการแสดงสดโดยวงเฮฟวี่เมทัล สกอร์เปียนส์ ออกวางขายในปี ค.ศ. 1995  อัลบั้มนี้ถูกบันทึก ระหว่างปีค.ศ. 1988-1994ที่ เลนินกราด รัสเซีย ,ซานฟรานซิสโก สหรัฐอเมริกา, เม็กซิโกซิตี เม็กซิโก, เบอร์ลินเยอรมนีและ
มิวนิก เยอรมนี

## รายชื่อเพลง
## แบบมาตรฐาน
# "Tease Me Please Me" 4:52
# "Is There Anybody There?" 4:08
# "Rhythm of Love" 3:45
# "In Trance" 4:06
# "No Pain No Gain" 4:06
# "When the Smoke Is Going Down" 2:37
# "Ave Maria No Morro" 3:15
# "Living for Tomorrow" 6:55
# "Concerto in V" 3:00
# "Alien Nation" 5:29
# "Hit Between The Eyes" 4:08
# "Crazy World" 5:33
# "Wind of Change" 5:46
# "Heroes Don't Cry" 4:32 (new studio track)
# "White Dove" 4:18 (new studio track; cover of Omega song "Gyöngyhajú lány")
## แบบของสหรัฐฯ
# "Tease Me Please Me" 4:51
# "Is There Anybody There?" 4:08
# "Rhythm of Love" 3:45
# "In Trance" 4:06
# "No Pain No Gain" 4:06
# "When the Smoke Is Going Down" 2:36
# "Living for Tomorrow" 6:55
# "Concerto in V" 3:00
# "Alien Nation" 5:28
# "Crazy World" 5:33
# "Wind of Change" 5:46
# "Edge of Time" 4:07 - new studio track; US release only
# "Heroes Don't Cry" 4:32 - new studio track
# "White Dove" 4:19 - new studio track; cover of Omega song "Gyöngyhajú lány"
## บุคลากร
*Klaus Meine - ร้องนำ
*Rudolf Schenker - กีตาร์
*Matthias Jabs - กีตาร์
*Ralph Rieckermann - เบส
*Herman Rarebell - กลอง
*Francis Buchholz - เบส
หมวดหมู่:อัลบั้มเพลงของสกอร์เปียนส์
หมวดหมู่:อัลบั้มเพลงในปี พ.ศ. 2538
พระพุทธชัมพูนุช

thumb|377x377px|พระพุทธชัมพูนุชมหาบุรุษลักขณาอสีตยานุบพิตร
**พระพุทธชัมพูนุช มหาบุรุษลักขณาอสีตยานุบพิตร** เป็นพระพุทธรูปปางมารวิชัย ศิลปะรัตนโกสินทร์ วัสดุทองแดงปิดทอง สร้างในสมัยรัชกาลที่ 3 ประดิษฐานอยู่ภายในพระวิหาร วัดอรุณราชวรารามราชวรมหาวิหารthumb|250px|พระพุทธชัมพูนุช มหาบุรุษลักขณาอสีตยานุบพิตร ภายในพระวิหาร
พุทธชัมพูนุช
พุทธชัมพูนุช
พุทธชัมพูนุช
วัดหงษ์ (จังหวัดบุรีรัมย์)

**วัดหงษ์** หรือ **วัดศีรษะแรด** ตั้งอยู่ที่อำเภอพุทไธสง จังหวัดบุรีรัมย์ เป็นที่ประดิษฐานพระเจ้าใหญ่ พระพุทธรูปปางมารวิชัย ซึ่งได้รับการค้นพบในราว พ.ศ. 1792 โดยท้าวศรีปาก (นา) และไพร่พลซึ่งตามแรดใหญ่มา จึงได้มีการตั้งรกรากในบริเวณนั้น แต่ก็ได้เสื่อมลงตามกาลเวลา ต่อมาในพ.ศ. 2200 พรานป่า 2 คนได้ตามหงส์เข้ามาในป่า ได้พบองค์พระเจ้าใหญ่ ซากเจดีย์ นอแรด และกระดูกแรด จึงชวนผู้คนมาตั้งรกราก ตั้งชื่อว่า บ้านศีรษะแรด และสร้างวัดชื่อ วัดหงษ์ และในปี พ.ศ. 2513 ได้มีการขุดค้นพบพระปรางค์สูง 70 เซนติเมตร ในบริเวณวิหารพระเจ้าใหญ่อีกด้วย และในช่วง วันขึ้น 14 ค่ำถึงวันแรม 1 ค่ำ เดือน 3 ของทุกปี จะมีการจัดงานเทศกาลปิดทองพระเจ้าใหญ่วัดหงษ์ ซึ่งเป็นพระพุทธรูปศักดิ์สิทธิ์ของบุรีรัมย์ มีการทำบุญไหว้พระและมีมหรสพต่าง ๆ มากมาย รวม 7 วัน 7 คืน
หมวดหมู่:วัดในจังหวัดบุรีรัมย์
หมวดหมู่:อำเภอพุทไธสง
พระผุด

**พระผุด** หรือ **พระทอง** เป็นพระพุทธรูปที่แต่งต่างจากวัดอื่น ๆ คือ เป็นพระพุทธรูปที่มีแค่ครึ่งองค์ มองดูคล้ายกับผุดขึ้นมาจากพื้นดิน มีตำนานเล่าว่า มีเด็กคนหนึ่งได้นำควายไปผูกกับปลักที่โผล่จากพื้นดิน ตอนเย็นนั้นเด็กตาย ควายก็ตาย คืนนั้นพ่อของเด็กฝันว่า ผู้เป็นลูกนั้น ได้นำควายไปผูกกับพระเกตุของพระพุทธรูปเข้า รุ่งเช้า พ่อของเด็กจึงไปลองขุดดู ก็พบพระพุทธรูปจริง ๆ แต่ขุดได้เพียงครึ่งองค์เท่านั้นก็ไม่สามารถขุดต่อได้อีก ปัจจุบันประดิษฐานอยู่ที่ พระวิหารพระผุด วัดพระทอง ตำบลเทพกษัตรี อำเภอถลาง จังหวัดภูเก็ต

ผุด
อุโมงค์สมาร์ท

**อุโมงค์สมาร์ต** ( ย่อมาจาก Stormwater Management And Road Tunnel) หรือทางด่วนหมายเลข E38 เป็นอุโมงค์ขนาดใหญ่เพื่อใช้ประโยชน์สองอย่างคือเป็นทางด่วน และทางระบายน้ำขนาดใหญ่ อยู่ในกัวลาลัมเปอร์ ประเทศมาเลเซีย และเป็นโครงการระดับชาติของประเทศ อุโมงค์มีความยาว  ซึ่งเป็นอุโมงค์ระบายน้ำที่ยาวที่สุดในเอเชียตะวันออกเฉียงใต้ ยาวที่สุดเป็นอันดับสองในเอเชีย และเป็นอุโมงค์อเนกประสงค์ที่ยาวที่สุดในโลก

วัตถุประสงค์หลักของการสร้างอุโมงค์นี้คือแก้ปัญหาน้ำท่วมฉับพลันในกรุงกัวลาลัมเปอร์ พร้อมทั้งลดการจราจรติดขัดในชั่วโมงเร่งด่วนบนถนนสุไหงเบซี (Jalan Sungai Besi) และทางยกระดับ Loke Yew ในเขตปูดู

ในปี ค.ศ. 2011 อุโมงค์สมาร์ตได้รับรางวัล UN Habitat Scroll of Honour Award สำหรับการบริหารจัดการทั้งน้ำท่วมฉับพลันและการจราจรในชั่วโมงเร่งด่วนที่แปลกใหม่และเป็นเอกลักษณ์

อุโมงค์เริ่มต้นที่ทะเลสาบ Kampung Berembang ใกล้กับแม่น้ำกลัง ที่เขต Ampang และสิ้นสุดที่ทะเลสาบ Taman Desa ใกล้กับแม่น้ำกรายง ที่เขตสลักใต้ โครงการนี้นำโดยรัฐบาล ประกอบไปด้วย การทางหลวงแห่งประเทศมาเลเซีย *(Lembaga Lebuhraya Malaysia, LLM)* และกรมชลประทานและการระบายน้ำมาเลเซีย *(Jabatan Pengairan dan Saliran, JPS)* และยังมีบริษัททำสัญญาร่วมกันระหว่างบริษัท Gamuda Berhad และ Malaysian Mining Corporation Berhad (MMC)

## ประวัติ

## แหล่งข้อมูลอื่น
* http://www.smarttunnel.com.my/smart/index.html 

สมาร์ท
สมาร์ท
สมาร์ท
สมาร์ท
หมวดหมู่:สิ่งก่อสร้างในกัวลาลัมเปอร์
เหลียงจู้เสี่ยวถีฉินเสียโจ้วฉฺวี่

**เหลียงจู้เสี่ยวถีฉินเสียโจ้วฉฺวี่** (; "ไวโอลินคอนแชร์โตเหลียงจู้"; ) เป็นผลงานประพันธ์ในปี ค.ศ. 1959 ของเฉิน กัง และเหอ ฉ่านหาว สองนักศึกษาวัย 24 ปี และ 26 ปีจากสถาบันการดนตรีแห่งเซี่ยงไฮ้  โดยดัดแปลงมาจากตำนานม่านประเพณี เกี่ยวกับเรื่องราวความรักต้องห้ามระหว่างชายหนุ่มกับหญิงสาว ที่ครอบครัวของทั้งคู่มีความอาฆาตแค้นต่อกัน 

ไวโอลินคอนแชร์โตบทนี้แต่งขึ้นสำหรับบรรเลงด้วยวงออเคสตราแบบตะวันตก โดยใช้ทำนองบางส่วนจากอุปรากรจีน ม่านประเพณี มีเครื่องดนตรีเอกเป็นไวโอลิน บรรเลงโซโลด้วยเทคนิคการเล่นแบบจีน แทนตัวละครนาง จู อิง​ไถ และเชลโล แทนตัวละครพระ เหลียง ซานปั๊วะ  ในการแสดงบางครั้งอาจใช้เครื่องดนตรีจีน เช่น ซอเอ้อหู หรือผีผา บรรเลงเดี่ยวแทนไวโอลิน

ไวโอลินคอนแชร์โตบทนี้ออกแสดงครั้งแรกในเซี่ยงไฮ้ เมื่อวันที่ 27 พฤษภาคม ค.ศ. 1959 ในช่วงการเฉลิมฉลองครบรอบ 10 ปีของการสถาปนาสาธารณรัฐประชาชนจีน  ต่อมาจีนเข้าสู่ช่วงการปฏิวัติวัฒนธรรม ทำให้บทเพลงนี้ยังไม่ได้รับการเผยแพร่นัก จนกระทั่งถึงช่วงปลายทศวรรษ 1970 ที่ทางการเริ่มผ่อนคลายความเข้มงวด จึงเริ่มได้รับความนิยมแพร่หลาย

## อ้างอิง

หมวดหมู่:ไวโอลินคอนแชร์โต
หมวดหมู่:เพลงจีน
หฺวังเหอเซี่ยโจ้วฉฺวี่

thumb|เสี่ยน ซิงไห่

**หฺวังเหอเซี่ยโจ้วฉฺวี่** (; "คอนแชร์โตแม่น้ำเหลือง"; ) เป็นผลงานประพันธ์ของอิน เฉิงจง (殷承宗) และฉู่ ว่างหฺวา (储望华) สองนักดนตรีชาวจีนในปี ค.ศ. 1969 โดยเรียบเรียงมาจากหฺวังเหอต้าเหอช่าง (黄河大合唱) ผลงานประพันธ์ในปี ค.ศ. 1939 ของเสี่ยน ซิงไห่ (冼星海; ค.ศ. 1905–1945)  ซึ่งได้รับแรงบันดาลใจมาจากบทกวีปลุกใจ ในช่วงสงครามจีน-ญี่ปุ่นครั้งที่สอง

เปียโนคอนแชร์โตชุดนี้แบ่งออกเป็น 4 มูฟเมนต์ โดยตัดทอนมาจากคันตาตาต้นฉบับของเสี่ยน ซิงไห่ ที่แบ่งออกเป็น 8 มูฟเมนต์ ได้แก่
* Prelude: The Song of the Yellow River Boatmen
* Ode To the Yellow River
* The Yellow River In Anger
* Defend the Yellow River

ผลงานชิ้นนี้ออกแสดงครั้งแรกในช่วงของการปฏิวัติวัฒนธรรม แต่ก็ถูกห้ามนำออกแสดงมาโดยตลอด ผลงานชิ้นกลับได้รับความนิยมเป็นอย่างสูงภายนอกประเทศจีน และเพิ่งมีโอกาสได้แสดงในประเทศ ในช่วงปลายทศวรรษ 1980 เช่นเดียวกับเหลียงจู้เสี่ยวถีฉินเสียโจ้วฉฺวี่

## อ้างอิง

หมวดหมู่:เปียโนคอนแชร์โต
หมวดหมู่:เพลงจีน
วรรัตน์ สุวรรณรัตน์

**ดร.วรรัตน์ สุวรรณรัตน์ ** หรือ เอ็มม่า รองอันดับ 1 นางสาวไทย ปี 2540 และ มิสเอเชียแปซิฟิก ปี 1997 เป็น นักแสดง นางแบบ ลูกครึ่ง ไทย-ไอริช และอดีตพิธีกร **ผู้หญิงถึงผู้หญิงสวย**

## ประวัติ
เอ็มม่า จบการศึกษา เกียรตินิยมเหรียญทอง จากคณะบริหารธุรกิจ มหาวิทยาลัยอัสสัมชัญ ปริญญาโท ศิลปศาสตร์ ยุโรปศึกษา จาก จุฬาลงกรณ์มหาวิทยาลัย ด้วย (เกรดเฉลี่ย 3.92) และปริญญาโทสาขาปรัชญาจาก มหาวิทยาลัยเคมบริดจ์ สหราชอาณาจักร เกียรตินิยม และ ปริญญาเอกทางรัฐศาสตร์ที่ มหาวิทยาลัยไฟรบวร์ก **สหพันธ์สาธารณรัฐ**เยอรมนี

## ประวัติการประกวด
เอ็มม่าได้ตำแหน่งมิสไทยแลนด์ยูเคคนแรก จากการเข้าประกวดมิสไทยแลนด์ยูเคประจำปี พ.ศ. 2539 จัดขึ้นเป็นครั้งแรกในปี  พ.ศ. 2539  ณ กรุงลอนดอน ประเทศอังกฤษ หลังจากนั้นเข้าร่วมประกวดนางสาวไทยในปี พ.ศ 2540 จัดการประกวดที่ ห้องบางกอกคอนเวนชั่น เซ็นเตอร์ เซ็นทรัลลาดพร้าว ได้ตำแหน่งรองอันดับ 1 โดยนางสาวไทยปีนั้นคือ สรวงสุดา ลาวัณย์ประเสริฐ หลังจากนั้นช่อง 7 ส่งเธอเป็นตัวแทนสาวไทยเข้าร่วมประกวด มิสเอเชียแปซิฟิก 1997 ที่ ดาเบา ฟิลิปปินส์ ได้ตำแหน่ง มิสเอเชียแปซิฟิก 1997  และได้รางวัลพิเศษ นางงามยิ้มสวย

### ผลงานละคร

## อ้างอิง

หมวดหมู่:นักแสดงหญิงชาวไทย
หมวดหมู่:ชาวไทยเชื้อสายไอริช
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:นิสิตเก่าบัณฑิตวิทยาลัย จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:ศิษย์เก่าจากมหาวิทยาลัยไฟรบวร์ค
หมวดหมู่:นางงามไทย
ไรอัน ชอว์ครอส

**ไรอัน เจมส์ ชอว์ครอส** () เกิดเมื่อวันที่ 4 ตุลาคม ค.ศ. 1987 เป็นนักฟุตบอลชาวอังกฤษ เล่นตำแหน่งกองหลังให้กับอินเตอร์ไมแอมีในเมเจอร์ลีกซอกเกอร์ สหรัฐอเมริกา​

ก่อนหน้านั้นชอว์ครอสอยู่กับสังกัดแมนเชสเตอร์ยูไนเต็ด ถูกรอยัลแอนต์เวิร์ป และสโตกซิตี ยืมตัวไปตามลำดับ ก่อนที่จะร่วมกับสโตกซิตีอย่างถาวร ตั้งแต่เดือนมกราคม ค.ศ. 2008 เป็นต้นมา  ชอส์ครอสได้รับตำแหน่งเป็นกัปตันทีมในปี ค.ศ. 2010 ชอว์ครอสยังเป็นนักฟุตบอลทีมชาติอังกฤษชุดยู 21 ลงแข่งขันครั้งแรกในยูฟ่าแชมเปียนชิปยู 21 รอบคัดเลือก โดยแข่งกับทีมชาติไอร์แลนด์ ในเดือนมกราคม ค.ศ. 2008

## อ้างอิง

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลสโตกซิตี
หมวดหมู่:กองหลังฟุตบอล
หมวดหมู่:บุคคลจากเชสเตอร์
เกมเนรมิต

**เกมเนรมิต** เป็นรายการเรียลลิตี้เกมโชว์ที่ผลิตโดย บริษัท เซ้นส์ เอนเตอร์เทนเมนท์ จำกัด ร่วมกับ เครือซิเมต์ไทย (SCG) รายการนี้มีคำขวัญว่า *"สร้างเพื่อให้ สู้เพื่อบ้าน"* ออกอากาศทุกวันเสาร์ เวลา 22.30 น. - 23.25 น. โดยเริ่มออกอากาศครั้งแรกเมื่อวันเสาร์ที่ 8 มกราคม พ.ศ. 2554  ทางสถานีวิทยุโทรทัศน์กองทัพบกช่อง 5 โดยผู้เข้าแข่งขันจะต้องสร้างบ้านหรือที่พักอาศัยภายในสถานที่สำคัญในประเทศไทยตามแนวคิดที่กำหนด มีของรางวัลสูงสุดประจำปีคือ บ้าน SCG HEIM  พร้อมที่ดิน มูลค่า 15,500,000 บาท

## รูปแบบและกติกา
### รูปแบบที่ 1
ในแต่ละครั้งจะมีผู้เข้าแข่งขัน 2 ทีมๆ ละ 2 คน (แบ่งเป็นทีมสีขาวและทีมสีแดง) และทีมช่างก่อสร้างทั้ง 2 ทีมซึ่งทำหน้าที่ช่วยผู้เข้าแข่งขันก่อสร้างสิ่งปลูกสร้างต่างๆ ตามที่โจทย์กำหนดในแต่ละครั้ง โดยมีระยะเวลาการเนรมิต (สร้างหรือปรับปรุงสิ่งปลูกสร้าง) 24 ชั่วโมง ด้วยผลิตภัณฑ์วัสดุก่อสร้างของเอสซีจีที่ทางรายการได้เตรียมไว้ให้หลังจากที่ได้ออกแบบสิ่งปลูกสร้างไว้แล้วก่อนการแข่งขัน

ในระหว่างการเนรมิตสิ่งปลูกสร้าง เมื่อใดก็ตามที่ได้ยินเสียงสัญญาณ ผู้เข้าแข่งขันทั้ง 2 ทีมจะต้องไปเปิดกล่องปริศนาและอ่านรายละเอียดกติกาเกมซึ่งผู้ชมทางบ้านจะได้ทราบจากเสียงพิธีกรในห้องส่ง ทีมไหนที่สามารถเอาชนะการแข่งขันแต่ละรอบได้ จะได้รับคะแนนรอบละ 10 คะแนน แต่ถ้าทีมไหนแพ้การแข่งขัน ทีมนั้นจะไม่ได้คะแนนและจะต้องถูกลงโทษโดยการให้ไปบำเพ็ญประโยชน์หรือได้รับสิทธิพิเศษที่น้อยกว่าทีมที่ชนะได้รับ (ทั้งนี้ในการแข่งขันรอบที่ 2 ทีมที่ชนะสามารถเสนอชื่อสมาชิก 1 คนหลักให้พักการเนรมิตชั่วคราวจนกว่าการเนรมิตจะสิ้นสุดลง) หลังจบการแข่งขันในแต่ละรอบ ผู้เข้าแข่งขันจะสามารถกลับไปช่วยเนรมิตสิ่งปลูกสร้างต่อได้ จนกว่าการแข่งขันรอบต่อไปจะเริ่มขึ้น หรือสิ้นสุดการเนรมิต

เมื่อสิ้นสุดการเนรมิตทั้ง 2 ฝ่ายแล้ว ทางรายการจะให้ผู้เข้าชมสถานที่ทั้งหมด 70 คนเข้าชมสิ่งปลูกสร้างที่ทั้ง 2 ฝ่ายได้ปรับปรุงหรือก่อสร้างเสร็จเรียบร้อยแล้ว จากนั้นจะให้กรรมการทั้ง 70 คนลงคะแนนให้สิ่งปลูกสร้างที่คิดว่าเหมาะสมที่สุด ตอบสนองความต้องการได้ดีที่สุดเพียงสีเดียว ทั้งนี้ คะแนนที่ได้ส่วนนี้จะถูกนำไปรวมกับคะแนนจากการแข่งขันทั้ง 3 รอบด้วย ทีมที่ได้คะแนนรวมมากที่สุดจะเป็นผู้ชนะการแข่งขันครั้งนั้น และได้เข้าไปชิงชนะเลิศในปลายปี

### รูปแบบที่ 2
ในแต่ละครั้งผู้เข้าแข่งขัน 2 ทีมๆ ละ 2 คน (แบ่งเป็นทีมสีขาวและทีมสีแดง) จะต้องทำการออกแบบ คิดค้นเพื่อสร้างสรรค์หรือปรับปรุงสิ่งปลูกสร้างตามโจทย์ที่ทางรายการในแต่ละครั้ง โดยแบ่งการแข่งขันออกเป็น 2 ช่วงดังนี้
*"ช่วงแรก"จะเป็นการออกแบบ และนำเสนอสิ่งปลูกสร้างที่แต่ละฝ่ายคิดค้นขึ้นเพื่อตอบสนองความต้องการตามที่โจทย์กำหนด
*"ช่วงการเนรมิตสิ่งปลูกสร้าง" หลังจากที่ทั้ง 2 ฝ่ายได้นำเสนอสิ่งปลูกสร้างแล้ว ทางรายการจะให้งบประมาณการก่อสร้างทีมละ 500,000 บาท ในการเลือกซื้อวัสดุก่อสร้าง (ในโจทย์สุดท้ายของรายการ ทางรายการจะให้งบประมาณการก่อสร้างเป็นทีมละ 1,000,000 บาท) เพื่อนำไปสร้างสิ่งปลูกสร้างที่ทั้ง 2 ทีมได้ออกแบบไว้

โดยในการให้คะแนนนั้น จะมีคะแนนรวมสูงสุดถึง 100 คะแนน แบ่งออกเป็นคณะกรรมการ 3 ท่านๆ ละ 10 คะแนน และผู้ชมในห้องส่งอีก 70 คนๆ ละ 1 คะแนน
ทีมไหนได้รับคะแนนรวมมากที่สุดจะเป็นผู้ชนะ และได้เข้าไปชิงชนะเลิศ ทั้งนี้ผู้ชนะการแข่งขันในปีนี้จะได้รับบ้านพร้อมที่ดินโครงการ SCG HEIM มูลค่า 15,500,000 บาท

## คณะกรรมการ

## ผู้เข้าแข่งขันและผลงาน

## อ้างอิง

หมวดหมู่:รายการโทรทัศน์ช่อง 5
หมวดหมู่:รายการโทรทัศน์โดยเซ้นส์ มอร์ คอร์ปอเรชั่น
หมวดหมู่:เกมโชว์ไทยในคริสต์ทศวรรษ 2010
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2554
หมวดหมู่:รายการโทรทัศน์ที่ยุติการออกอากาศในปี พ.ศ. 2554
แคลกะรี

**แคลกะรี** () เป็นเมืองในรัฐแอลเบอร์ตา ประเทศแคนาดา ตั้งอยู่ทางตอนใต้ของประเทศ ตั้งอยู่ที่ริมฝั่งแม่น้ำโบว์ ในปี ค.ศ. 2006 เมืองนี้มีประชากร 988,193 คน ทำให้เป็นนครบาลที่ใหญ่เป็นอันดับ 3 ของแคนาดา และเป็นเมืองใหญ่ที่สุดในรัฐแอลเบอร์ตา 

แคลกะรีเป็นศูนย์กลางผลิตน้ำมันและก๊าซธรรมชาติ กสิกรรม และการท่องเที่ยว ในปี ค.ศ. 1988 ที่นี่คือเมืองแรกในแคนาดาที่เป็นเจ้าภาพจัดโอลิมปิกฤดูหนาว

## ภูมิอากาศ
แคลกะรีมีลักษณะภูมิอากาศแบบภูมิอากาศแบบชื้นภาคพื้นทวีป แต่ละฤดูกาลมีอุณหภูมิที่แตกต่างกันอย่างชัดเจน โดยฤดูร้อนมีอุณหภูมิเฉลี่ยระหว่าง 10 ถึง 23 องศาเซลเซียสในเดือนกรกฎาคม ส่วนฤดูหนาวมีอุณหภูมิเฉลี่ยระหว่าง -14 ถึง -1 องศาเซลเซียสในเดือนมกราคม

แคลกะรีมีปริมาณหยาดน้ำฟ้าค่อนข้างน้อยเมื่อเทียบกับเมืองใหญ่อื่น ๆ อย่างโทรอนโต มอนทรีออล และแวนคูเวอร์ โดยมีปริมาณหยาดน้ำฟ้ารวมทั้งปีเพียง 450 มิลลิเมตร ทำให้บางครั้งถูกจัดว่ามีลักษณะภูมิอากาศแบบกึ่งแห้งแล้ง ทัังนี้ แคลกะรีมักมีฝนตกชุกในเดือนมิถุนายน

หิมะในแคลกะรีเริ่มตกตั้งแต่เดือนตุลาคม (บางปีก็เริ่มตกในเดือนกันยายน) ไปจนถึงเดือนพฤษภาคม โดยมีหิมะตกเฉลี่ย 55 วันต่อปี มีปริมาณหิมะรวมทั้งปีประมาณ 140 เซนติเมตร และนอกจากนี้ แคลกะรีเป็นเมืองที่มีแสงแดดมากที่สุดในบรรดาเมืองใหญ่ของแคนาดา โดยมีแสงแดดรวมทั้งปีประมาณ 2,400 ชั่วโมง

นับตั้งแต่ปี ค.ศ. 1881 แคลกะรีมีสถิติอุณหภูมิต่ำสุดเป็นประวัติการณ์อยู่ที่ -45 องศาเซลเซียส เมื่อวันที่ 4 กุมภาพันธ์ ค.ศ. 1893 และมีสถิติอุณหภูมิสูงสุดเป็นประวัติการณ์อยู่ที่ 36.5 องศาเซลเซียส เมื่อวันที่ 10 สิงหาคม ค.ศ. 2018

## อ้างอิง


หมวดหมู่:เมืองในประเทศแคนาดา
หมวดหมู่:รัฐแอลเบอร์ตา
ชีวีตาเวกเกีย

**ชีวีตาเวกเกีย** () เป็นเมืองและเทศบาลในแคว้นลัตซีโย ประเทศอิตาลี เมืองท่าชายทะเลบนฝั่งทะเลติร์เรเนียน ชื่อของเมืองมีความหมายว่า "เมืองเก่า" ปัจจุบันเป็นท่าเรือสำราญและเฟอร์รีที่สำคัญ

## อ้างอิง

หมวดหมู่:เมืองในแคว้นลัตซีโย